ΓΡΑΠΤΗ ΕΡΩΤΗΣΗ P-3731/00

υποβολή: Florence Kuntz (UEN) προς την Επιτροπή

(28 Νοεμβρίου 2000)

Θέμα: Εκμάθηση της αρμενικής και Ευρωπαϊκός Χάρτης των μειονοτικών γλωσσών

Από τη γενεκτονία του 1915, ο αρμενικός λαός βιώνει μία κατάσταση που δεν έχει ταίρι αφού ο μισός και πλέον πληθυσμός των Αρμενίων βρίσκεται διασκορπισμένος στις τέσσερις γωνιές της γης. Επίσης κάθε κοινότητα καλείται συχνά, να εξασφαλίσει την επιβίωσή της σε όλες τις μορφές της στις χώρες της Ευρωπαϊκής Ένωσης και συγκεκριμένα την επιβίωση των παιδιών ης σε ό,τι αφορά τη σχολική και γλωσσικής τους εκπαίδευση.

Επιπλέον η εκμάθηση της αρμενικής και της γλώσσας της χώραςποδοχής, στο επίσημο περιβάλλον που αντιπροσωπεύει το Σχολείο, επιτρέπει σ' αυτά τα παιδιά να είναι κύριοι της διπλής τους κουλτούρας και της πνευματικής και πολιτιστικής τους ανάπτυξης στο πλαίσιο της παράδοσής τους και της καθημερινής τους ζωής.

Επιπλέον η εκμάθηση της αρμενικής και της γλώσσας της χώραςποδοχής, στο επίσημο περιβάλλον που αντιπροσωπεύει το Σχολείο, επιτρέπει σ' αυτά τα παιδιά να είναι κύριοι της διπλής τους κουλτούρας και της πνευματικής και πολιτιστικής τους ανάπτυξης στο πλαίσιο της παράδοσής τους και της καθημερινής τους ζωής.

Συνεπώς, μπορεί η Επιτροπή να μας γνωστοποιήσει το σύνολο των ενεργειών, των προγραμμάτων και/ή των θέσεων του προϋπολογισμού που ενδέχεται να ζητηθούν προκειμένου να ενισχυθεί οικονομικά η διδασκαλία της αρμενικής στο χώρο του σχολείου;

Στη Γαλλία, ορισμένα σχολεία αναγνωρισμένης φήμης, συνεχίζουν να διδάσκουν την αρμενική σε χώρους που αξίζει να επεκταθούν λόγω της αυξανόμενης ζήτησης διδασκαλίας. Μπορεί η Επιτροπή να μας πει εάν μπορεί να αναλάβει το κόστος των προγραμματισμένων έργων επέκτασης των σχολείων, και σε τί πλαίσιο και με ποια μορφή μπορεί να γίνει αυτό; Μπορούν τα έργα αυτά να τύχουν επιδότησης στο ίδιο πλαίσιο με τη διδασκαλία των μειονοτικών γλωσσών και, εάν όχι, μπορεί να μας γνωστοποιήσει τα προγράμματα ή τις θέσεις του προϋπολογισμού που μπορούν να ζητηθούν για την επέκταση σχολικών συγκροτημάτων;

Απάντηση της κας Reding εξ ονόματος της Επιτροπής

(5 Ιανουαρίου 2001)

Το άρθρο 149 της συνθήκης ΕΚ (πρώην άρθρο 126) ορίζει ότι τα κράτη μέλη είναι αρμόδια για το περιεχόμενο της διδασκαλίας και την οργάνωση του εκπαιδευτικού συστήματος" η Κοινότητα συμβάλλει στην ανάπτυξη παιδείαςψηλού επιπέδου, ενθαρρύνοντας τη συνεργασία μεταξύ των κρατών μελών και συμπληρώνοντας τη δράση τους.

Η δράση Comenius του προγράμματος Σωκράτης είναι το σημαντικότερο κοινοτικό μέτρο για τηνποστήριξη της σχολικής εκπαίδευσης. Αποσκοπεί στην αύξηση της ποιότητας και στην ενίσχυση της ευρωπαϊκής διάστασης της σχολικής εκπαίδευσης, ενθαρρύνοντας κυρίως τη διακρατική συνεργασία μεταξύ των σχολείων και συμβάλλοντας στη βελτίωση της αρχικής και της συνεχιζόμενης κατάρτισης του εκπαιδευτικού προσωπικού της πρωτοβάθμιας εκπαίδευσης, καθώς και στην προώθηση της εκμάθησης γλωσσών και την ευαισθητοποίηση όσον αφορά διαφορετικούς πολιτισμούς. Η δράση αυτή προσφέρει δυνατότητες χρηματοδότησης σχεδίων σχετικά με τη διδασκαλία μητρικών γλωσσών σε μαθητές που προέρχονται από μη ευρωπαϊκές χώρες, όπως και σχέδια διαπολιτισμικής εκπαίδευσης.

Η εκμάθηση γλωσσών στο σχολείο είναι αντικείμενο άλλων δύο κοινοτικών δράσεων. Ωστόσο, η δράση Lingua του προγράμματος Σωκράτης περιορίζεται στις επίσημες γλώσσες της Ένωσης, στα ιρλανδικά και τα λουξεμβουργιανά, ενώ η προπαρασκευαστική δράσηποστήριξης μειονοτικών και περιφερειακών γλωσσών και πολιτισμών δίνει προτεραιότητα στις μη επίσημες ιθαγενείς γλώσσες της Ένωσης.

Οι επενδύσεις για την ανακατασκευή των σχολικών κτιρίων δεν θεωρούνται επιλέξιμες δαπάνες στο πλαίσιο αυτών των δράσεων. Δεν αποκλείεται η δυνατότητα χρηματοδότησης τέτοιων σχεδίων από τα διαρθρωτικά ταμεία, αλλά εφόσον τα εν λόγω σχολεία βρίσκονται στις περιοχές που αφορούν οι στόχοι αυτών των ταμείων και οι στόχοι του σχεδίου συμπίπτουν με τις κοινοτικές προτεραιότητες στον αντίστοιχο τομέα.